ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
16 พ.ย. 2558

สรุปภาวะตลาดภาคเช้า :SET ปรับลงต่อ – SET เริ่มต้นวันแรกของสัปดาห์ไม่สวย เปิดกระโดดลงกว่า 10 จุด ด้วย Sentiment เชิงลบ ตลาดต่างประเทศ ซึ่งปรับตัวลงเช่นเดียวกัน จากเหตุความรุนแรงที่ปารีสเมื่อสุดสัปดาห์ที่ผ่านมา ส่วน GDP ไทยในไตรมาส3/58ออกมาใกล้เคียงตามที่ตลาดคาด ทำให้ไม่มีนัยต่อการเคลื่อนไหวของ SET นัก ทั้งนี้ SET ปิดตลาดภาคเช้าที่ระดับ 1372.03 จุด, -10.43 จุด หรือ -0.75% ด้วยมูลค่าซื้อขายที่ระดับ 1.8 หมื่นลบ. กลุ่มหลักพลังงาน และแบงก์ กดดันตลาด ปิดลบ -1.3% และ -1.2% ตามลำดับ ขณะที่ ICT ทรงตัว ด้านตลาดภูมิภาคอยู่ในแดนลบระดับ 1-2%
กลยุทธ์ที่แนะนำ : ช่วงบ่าย: คาดมีโอกาสหลุดต่ำกว่าจุดต่ำเดิมช่วงเช้าที่บริเวณ 1370 จุด หลังการฟื้นตัวดูไม่ค่อยมีพลังนัก โดยมีแนวรับถัดไปที่ 1360 จุด อย่างไรก็ตาม หากดูตามภาพรวม ซึ่ง SET ปรับลงมาระดับหนึ่งแล้ว และสะท้อนปัจจัยลบต่างๆ มาพอสมควร ดังนั้นหากไม่มีปัจจัยลบที่นอกเหนือความคาดหมายเข้ามากระทบเพิ่มขึ้นอีก คาด SET จะเริ่มรีบาวด์ได้ ดังนั้น กลยุทธ์ รอซื้อดักการฟื้นตัวของตลาด ตามแนวรับที่กำหนด ส่วนการเก็งกำไร เน้นรอบสั้นๆ และเน้นเป็นรายตัว โดยหุ้นแนะนำตามสัญญาณเทคนิค ได้แก่ PLAT (รับ 5.40 ต้าน 5.80 cut 5.20)
 